ניזה: לב הטירוף

ניזה: לב הטירוף (בפורטוגזית: Nise: O Coração da Loucura) היא דוקו-דרמה ברזילאית, בבימויו של רוברטו ברלינר ובכיכובה של גלוריה פירס, על חייה של הפסיכיאטרית ניזה דה סילביירה, חלוצת הריפוי בעיסוק בברזיל. הסרט עלה לאקרנים בשנת 2015 וזכה לשבחים רבים.

 עלילה 
בשנת 1944, הרופאה ניזה דה סילביירה חוזרת לעבוד בבית חולים פסיכיאטרי בפרברי ריו דה ז'ניירו ומסרבת להשתמש בהלם חשמלי ולובוטומיה בטיפול בסכיזופרנים. בעודה מבודדת מהרופאים האחרים, הרופאה מצליחה לארגן מחדש את התחום של ריפוי בעיסוק; זאת אף על פי שמדובר בתחום שזכה ליחס שלילי בבית החולים, ביחס לטיפולים פולשניים.

על אף היחס המזלזל לדרך הטיפולית בה היא נוקטת, הרופאה מצליחה ליישם גישה קלינית חדשה של הקשבה והתבוננות; דבר המחדד את הפער בינה לבין הרופאים האחרים בבית החולים.

בשונה מעמיתיה למקצוע, היא מתעקשת להתייחס אל המטופלים כאל לקוחות, ולא כאל חולי נפש. היא מצליחה לעודד את חופש הביטוי שלהם באמצעות אמנות, ולגלות את כישרונותיהם הסמויים.

העלילה עוקבת אחר האופן בו החוסים בבית החולים מתפתחים בעקבות התהליך והדרך שעושה הרופאה, הפותחת בבית החולים את "קאסה דאס פלמייראס" (בתרגום חופשי: בית עצי הדקל) - מרפאה וסטודיו, ובהמשך מוזיאון המוקדש ליצירות האמנות של החוסים.

 ביקורות 
הסרט זכה לשבחים רבים וקיבל על פי נתוני Rotten Tomatoes, ביקורות חיוביות שהתבטאו בדירוג כולל של 86%. ניל גנזלינגר מעיתון הניו יורק טיימס התייחס לסרט כאל "דרמה מהפנטת".

 שבחים 
 שנה מועמד / עבודה פרס תוצאה 2015 ניזה: לב הטירוף פרס בחירת הקהל של פסטיבל הסרטים הבינלאומי בטוקיו עבור הסרט הטוב ביותר זכייה גלוריה פירס פסטיבל הסרטים הבינלאומי בטוקיו גרנד פרי לשחקנית הטובה ביותר זכייה ניזה: לב הטירוף פרס בחירת הקהל פסטיבל הקולנוע של ריו זכייה 2016 הסרט הטוב ביותר שאינו מופץ של מבקר IndieWire בסקר מועמד הסרט הטוב ביותר שהתעלמו ממנו בסקר IndieWire מועמד

קישורים חיצוניים

 הערות שוליים 

קטגוריה:סרטים בפורטוגזית
קטגוריה:סרטים ברזילאיים
קטגוריה:סרטי 2015